ΓΡΑΠΤΗ ΕΡΩΤΗΣΗ E-0843/02

υποβολή: Isidoro Snchez Garca (ELDR) προς την Επιτροπή

(26 Μαρτίου 2002)

Θέμα: Φυσικές καταστροφές στη Λατινική Αμερική

Ως μέλος της διακοινοβουλευτικής αντιπροσωπείας για τις σχέσεις με τις χώρες της Κεντρικής Αμερικής και το Μεξικό, θα με ενδιέφερε να μάθω σε ποιές περιπτώσεις η Ευρωπαϊκή Ένωση δραστηριοποιήθηκε σε χώρες της Λατινικής Αμερικής για την αντιμετώπιση των συνεπειών φυσικών καταστροφών.

Ποιές τέτοιες παρεμβάσεις πραγματοποιήθηκαν τα τελευταία πέντε χρόνια στις χώρες της Κεντρικής Αμερικής, το Μεξικό και τις χώρες της Νότιας Αμερικής, ανά χώρα και είδος παρέμβασης, και ποιό ήταν το κόστος τους, το ύψος των πόρων που δαπανήθηκαν, η δημοσιονομική τους ανάλυση και το σχετικό κονδύλιο του προϋπολογισμού· Ποιές είναι οι βραχυπρόθεσμες προβλέψεις για το μέλλον στον ίδιο τομέα·

Απάντηση του κ. Nielson εξ ονόματος της Επιτροπής

(3 Ιουνίου 2002)

Για να αντιμετωπισθούν οι φυσικές καταστροφές στην Κεντρική και Νότιο Αμερική και στο Μεξικό κατά τα τελευταία πέντε έτη πραγματοποιήθηκαν οι επόμενες παρεμβάσεις.

Ανθρωπιστική βοήθεια — Κονδύλιο προϋπολογισμού B7-210

Η Υπηρεσία Ανθρωπιστικής Βοήθειας (ECHO) εξέδωσε αποφάσεις για τη χρηματοδότηση σχεδίων για την αντιμετώπιση των φυσικών καταστροφών στην Κεντρική και Νότιο Αμερική, τα οποία παρατίθενται σε πίνακα που αποστέλλεται απευθείας στο Αξιότιμο Μέλος και στη Γραμματεία του Κοινοβουλίου (πίνακας 1). Η ECHO χρηματοδοτεί σχέδια πουλοποιούνται από ευρωπαϊκές μη κυβερνητικές οργανώσεις, οργανώσεις των Ηνωμένων Εθνών και μέλη των οργανώσεων του Ερυθρού Σταυρού. Οι παρεμβάσεις αυτές αφορούσαν την προμήθεια επισιτιστικών συμπληρωμάτων, την ύδρευση και την αποχέτευση, την παροχή φαρμάκων και έκτακτηςγειονομικής περίθαλψης, την επιδημιολογική παρακολούθηση, την προμήθεια βασικών ειδών αρωγής, προσωρινών καταλυμάτων και ενίσχυσης στην γεωργική παραγωγή.

Μελλοντικά, η ECHO είναι έτοιμη να παρέμβει σε περίπτωση φυσικών καταστροφών σάυτή την περιοχή. Επί του παρόντοςπάρχουν σχέδια για την λήψη και άλλων αποφάσεων κατά το πρώτο εξάμηνο του 2002 για έργα που θα αποτελέσουν συνέχεια των έργων πουλοποιήθηκαν λόγω του σεισμού στο Ελ Σαλβαδόρ το περασμένο έτος καθώς και για την αντιμετώπιση των προβλημάτων λόγω της ξηρασίας στην Κεντρική Αμερική.

Πρόγραμμα Dipecho — Κονδύλιο προϋπολογισμού B7-219

Η ECHO αναπτύσσει επίσης δραστηριότητες στον τομέα της ετοιμότητας για την αντιμετώπιση καταστροφών, μέσω του προγράμματος Dipecho, το οποίο επικεντρώνεται στον περιορισμό των καταστροφών και σε θέματα ετοιμότητας σε περιφερειακό επίπεδο.

Η Κοινότητα των Άνδεων και η Κεντρική Αμερική αποτελούν δύο από τις πέντε περιοχές προτεραιότητας για το πρόγραμμα Dipecho.

Oι στόχοι του προγράμματος Dipecho είναι η ενίσχυση της τοπικής ικανότητας, η δημιουργία συστημάτων έγκαιρης προειδοποίησης, ηλοποίηση έργων μικρής κλίμακας για την αντιμετώπιση καταστροφών, η διάδοση πληροφοριών και πείρας σε τοπικό, εθνικό και περιφερειακό επίπεδο.

Πίνακας με τη χρηματοδότηση μέσω του προγράμματος Dipecho σάυτές τις περιοχές κατά τα τελευταία πέντε έτη αποστέλλεται απευθείας στο Αξιότιμο Μέλος και στη Γραμματεία του Κοινοβουλίου (πίνακας 2).

Επί του παρόντος προβλέπεται ότι τα έργα Dipecho θα συνεχίσουν να χρηματοδοτούνται στις χώρες της Κοινότητας των Άνδεων και της Κεντρικής Αμερικής το 2002 και μετά.

Επισιτιστική ασφάλεια — Κονδύλιο προϋπολογισμού B7-20

Κατά τα πέντε τελευταία έτη πραγματοποιήθηκαν δύο ειδικές παρεμβάσεις στα πλαίσια του κονδυλίου του προϋπολογισμού για την επισιτιστική βοήθεια στην Κεντρική και Νότιο Αμερική:

- το 1998 πραγματοποιήθηκαν παρεμβάσεις ύψους 20 389 036 ευρώ για να τονώσουν την ανάκτηση της παραγωγικής ικανότητας στις χώρες που είχαν πληγεί από τον τυφώνα Mitch και από ξηρασίες και πλημμύρες που συνδέονταν με το φαινόμενο El Nio·

- το 2001 χορηγήθηκαν 727 882 ευρώ για τη διανομή σπόρων για την αντιμετώπιση της ξηρασίας στην Κεντρική Αμερική.

Πίνακας με τις λεπτομέρειες αυτών των παρεμβάσεων αποστέλλεται απευθείας στο Αξιότιμο Μέλος και στη Γραμματεία του Κοινοβουλίου (πίνακας 3).

Το δυναμικό μελλοντικών παρεμβάσεων για την αντιμετώπιση των φυσικών καταστροφών στα πλαίσια αυτού του κονδυλίου του προϋπολογισμού θα εκτιμηθεί για κάθε περίπτωση ξεχωριστά

Αποκατάσταση — Κονδύλιο προϋπολογισμού B7-313

Το κονδύλιο αυτό του προϋπολογισμού χρησιμοποιήθηκε το 1997 για την αντιμετώπιση του τυφώνα Cesar, για τη χρηματοδότηση ομάδων για την ανοικοδόμηση και συντήρηση των επιχωματώσεων και των οχθών που είχαν καταστραφεί από τον τυφώνα.

Επίσης, χρησιμοποιήθηκε για το περιφερειακό πρόγραμμα για την ανασυγκρότηση της Κεντρικής Αμερικής (PRRAC), το οποίο άρχισε να εφαρμόζεται το 1999 στις τέσσερις χώρες που επλήγησαν περισσότερο από τον τυφώνα Mitch. Οι τομείς παρέμβασης στα πλαίσια του PRRAC είναι η ύδρευση και αποχέτευση, ηγεία, η στέγαση και η εκπαίδευση.

Πίνακας με τις λεπτομέρειες των παρεμβάσεων αποστέλλεται απευθείας στο Αξιότιμο Μέλος και στη Γραμματεία του Κοινοβουλίου (πίνακας 4).

Οι μελλοντικές παρεμβάσεις αυτού του είδους θαπάγονται στο κονδύλιο του προϋπολογισμού B7-310 (βλέπε παρακάτω).

Χρηματοδοτική και τεχνική συνεργασία — Κονδύλιο προϋπολογισμού B7-310

Οι προγραμματισμένες ενέργειες που χρηματοδοτούνται από το κονδύλιο προϋπολογισμού B7-310 σχεδιάσθηκαν με βάση την ανακοίνωση της Επιτροπής για τη σύνδεση της βοήθειας έκτακτης ανάγκης, της αποκατάστασης και ανάπτυξης(1). Το πρόγραμμα αποτελεί μία συνεκτική δέσμη που εξασφαλίζει τη συνέχεια με τις προηγούμενες και παρούσες ενέργειες, και συμπληρώνει τις ενέργειες που χρηματοδοτούνται από άλλα κονδύλια του προϋπολογισμού. Αποτελεί δε σημαντική συνεισφορά για την καταπολέμηση της φτώχειας (δεδομένου ότι οι φτωχότεροι πληθυσμοί είναι αυτοί πουποφέρουν περισσότερο από τις συνέπειες των φυσικών καταστροφών) καθώς και για την περιφερειακή ολοκλήρωση.

Η Επιτροπή μόλις ενέκρινε τον προγραμματισμό 2002-2006 για τα οριζόντια προγράμματα για όλη τη Λατινική Αμερική όπου έχουν προβλεφθεί 40 εκατ. ευρώ για ενέργειες στον τομέα των φυσικών καταστροφών. Οι ενέργειες αυτές θα συμβάλουν στη βελτίωση των μηχανισμών για την καλύτερη αντιμετώπιση των συνεπειών των φυσικών καταστροφών, οι δε προβλεπόμενες πιστώσεις θα χρησιμοποιηθούν για την εφαρμογή των προτεραιοτήτων που ορίσθηκαν από τους αρχηγούς κρατών και κυβερνήσεων της Ευρώπης, της Λατινικής Αμερικής και της Καραϊβικής στο Ρίο το 1999, σχετικά με τη στήριξη ενεργειών κοινού ενδιαφέροντος για τη Λατινική Αμερική και την Ένωση στον τομέα των φυσικών καταστροφών (όπως η ενίσχυση της συνεργασίας μεταξύ της προστασίας των πολιτών των χωρών και των δύο περιοχών, η ανάπτυξη των σχέσεων μεταξύ των τοπικών κοινοτήτων των δύο περιοχών σε θέματα όπως η μείωση των κινδύνων).

Επίσης, στα πλαίσια του προγραμματισμού 2002-2006 σε περιφερειακό επίπεδο, η Επιτροπή σύντομα θα εξετάσει την έγκριση των περιφερειακών στρατηγικών για την Κεντρική Αμερική και την Κοινότητα των Άνδεων. Οι στρατηγικές αυτές προβλέπουν ενέργειες για την αντιμετώπιση των φυσικών καταστροφών που ανέρχονται αντίστοιχα σε 20 και 10 εκατ. ευρώ. Οι περιφερειακές στρατηγικές θα έχουν ως στόχο τη στήριξη των περιφερειακών πρωτοβουλιών και την ενίσχυση του περιφερειακού συντονισμού. Θα επικεντρωθούν στη βελτίωση των δικτύων πρόληψης καθώς και στην τόνωση της ανάπτυξης ενός κοινού νομοθετικού πλαισίου για περιφερειακούς μηχανισμούς πρόληψης στην Κεντρική Αμερική, στην ενίσχυση της προστασίας των πολιτών και του περιφερειακού συντονισμού τους, καθώς και στη βελτίωση της αποτελεσματικότητας των συστημάτων αντιμετώπισης του κινδύνου στην Κοινότητα των Άνδεων.

Λαμβανομένωνπόψη των συνεπειών των πρόσφατων φυσικών καταστροφών, ο προγραμματισμός της Επιτροπής για το 2002-2006 για ορισμένες μεμονωμένες χώρες (Ονδούρα, Ελ Σαλβαδόρ και Βενεζουέλα) περιλαμβάνει επίσης ενέργειες σε εθνικό επίπεδο οι οποίες θα συμβάλουν στη μείωση της ευαισθησίας του πληθυσμού τους στις φυσικές καταστροφές. Σκοπός αυτών των ενεργειών είναι κυρίως να συμβάλουν στην ορθολογικότερη χρήση του εδάφους και στην καλύτερη και βιώσιμη διαχείριση των φυσικών πόρων.

Συνολικά, και σύμφωνα με το προγραμματισμό του 2002-2006 για το κονδύλιο προϋπολογισμού B7-310, για τα επόμενα πέντε έτη, περίπου 155 εκατ. ευρώ θα προορίζονται άμεσα ή έμμεσα για τις φυσικές καταστροφές στη Λατινική Αμερική. Το σημαντικό αυτό ποσό αιτιολογείται λόγω της έκτασης του προβλήματος στη Λατινική Αμερική.

(1) COM(2001)153 τελικό.